Do Marsa i nazad: Proniknuti u moguće posljedice po čovjekov organizam
Eventualni let do Marsa i nazad biće najteži i najnaporniji test izdržljivosti čovjekovog tijela izvan zemljine atmosfere
NASA-in dugoročni cilj, slanje čovjeka na Mars, let koji će u oba pravca trajati duže od godinu dana, izazov je za mnoga zdravstvena pitanja, posebno posljedica radijacije. Uz to, tu su i problemi psihološke prirode ljudi u skučenom prostoru, izoliranih na dugi period od svega uobičajenog. Ako se ostvare planovi NASA-e, američke agencije za istraživanje svemira, da na planetu Mars uputi letjelicu sa ljudskom posadom, biće to najteži i najnaporniji test izdržljivosti čovjekovog tijela izvan zemljinih atmosfere, gravitacije i geomagnetskog polja. Mnoge nepoznanice kojima će biti izložene tijela atronauta tokom tog leta mogle bi biti odgonetnute na nedaleko od NASA-inog svemirskog centra Johnson u Houstonu, američka savezna država Texas, na nedavno osnovanom Nacionalnom biomedicinskom institutu za istraživanja uticaja svemira na ljudski organizam. Kroz rad tog instituta biće istraživana i koordinirana istraživanja brojnih zdravstvenih i medicinskih aspekata čovjekovog leta i dugotrajnog boravka u svemiru. Da napomenemo... od prvog leta u svemir prije pedesetak godina znanstvenici i liječnici saznali su mnogo o efektima beztežinskog stanja na ljudski organizam. Takođe i o opasnosti izlaganja povećanoj radijaciji u svemiru i ta saznjanja biće jedna od osnova na kojoj će se razvijati i uobličavati primarna misija novoosnovanog instituta. Na Institutu, u sastavu univerziteta Rice, će se istraživati, koordinirati i podržavati i drugi brojni projekti od značaja za američki svemirski program. Direktor Instituta doktor Jeffrey Sutton ističe: Teksaška senatorica Kay Bailey Hutchison, prisutna na otvaranju Instituta, bila je u prilici da testira rad malog ultrazvučnog skenera koji može biti korišten u svemiru za dijagnosticiranje, ali i za ovozemaljsko razbijanje kamena u bubregu. Nacionalni biomedicinski institut za istraživanja uticaja svemira na ljudski organizam biće i sponzor znanstvenih skupova o medicinskim istraživanjima na tu temu. Jennifer Law, specijalista za svemirsku medicinu, za tu oblast kaže da je, u najkraćem, istraživanje normalnih fizioloških reakcija u abnormalnom okruženju i dodaje: Mnoga istraživanja obavljenja o zdravlju ljudi u svemiru pomogla su i ljudima na zemlji. Primjera radi, u liječenju oboljelih od osteoporoze. NASA-in dugoročni cilj, slanje čovjeka na Mars, let koji će u oba pravca trajati duže od godinu dana, izazov je za mnoga zdravstvena pitanja, posebno posljedica radijacije. Uz to, tu su i problemi psihološke prirode ljudi u skučenom prostoru, izoliranih na dugi period od svega uobičajenog. - ističe doktor Sutton. I od tih saznanja ovisiće budućnost bezbjednih putovanja duboko u svemir i daleko od naše planete.